CELEX: 62015TN0611
Language: sl
Date: 2015-11-02 00:00:00
Title: Zadeva T-611/15: Tožba, vložena 2. novembra 2015 – Edeka-Handelsgesellschaft Hessenring/Komisija

25.1.2016   
            
            
               SL
            
            
               Uradni list Evropske unije
            
            
               C 27/65
            
         Tožba, vložena 2. novembra 2015 – Edeka-Handelsgesellschaft Hessenring/Komisija
   (Zadeva T-611/15)
   (2016/C 027/83)
   Jezik postopka: nemščina
   
      Stranki
   
   
      Tožeča stranka: Edeka-Handelsgesellschaft Hessenring mbH (Melsungen, Nemčija) (zastopnika: E. Wagner in H. Hoffmeyer, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo Komisije z dne 3. septembra 2015 v postopku 2015/4023, s katero je tožeči stranki v celoti zavrnila dostop do nezaupne različice Sklepa Komisije z dne 4. decembra 2013 v kartelnem postopku AT/39914 – EIRD in do vsebinskega kazala akta Komisije glede tega postopka, v celoti ali, podredno, razglasi za nično vsaj v delu, v katerem je Komisija zavrnila dostop do dela nezaupne različice tega sklepa ali tega kazala akta, na zaupnost katerih se podjetja, na katere se je nanašal ta sklep, niso sklicevala ali se niso več sklicevala,
            
         
               —
            
            
               podredno, če odločba Komisije z dne 3. septembra 2015 v postopku 2015/4023, s katero je tožeča stranka v celoti zavrnila dostop do nezaupne različice Sklepa Komisije z dne 4. decembra 2013 v kartelnem postopku AT/39914 – EIRD in do vsebinskega kazala akta Komisije glede tega postopka, ne bi bila razglašena za nično, ker nezaupna različica Sklepa Komisije z dne 4. decembra 2013 v kartelni zadevi AT/39914 – EIRD in/ali nezaupna različica vsebinskega kazala akta Komisije glede tega postopka ne obstaja, ugotovi, da Komisija nezaupne različice njenega sklepa z dne 4. decembra 2013 v kartelni zadevi AT/39914 – EIRD in/ali nezaupne različice vsebinskega kazala akta Komisije glede tega postopka nezakonito ni izdala in posredovala tožeči stranki.
            
         
               —
            
            
               der Kommission die Kosten des Verfahrens aufzuerlegen.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja deset tožbenih razlogov.
   
               1.
            
            
               Prvi tožbeni razlog: kršitev temeljne pravice do učinkovitega pravnega varstva ter temeljne pravice do dobrega upravljanja in do obrazložitve, ker izpodbijana odločba ni bila obrazložena
            
         
               2.
            
            
               Drugi tožbeni razlog: kršitev temeljne pravice do učinkovitega pravnega varstva in pravice do pouka o pravnih sredstvih s tem, da tožeča stranka ni bila poučena o možnih pravnih sredstvih
            
         
               3.
            
            
               Tretji tožbeni razlog: kršitev člena 4(2), tretja alinea, Uredbe (ES) št. 1049/2001 (1)
               
            
         
               4.
            
            
               Četrti tožbeni razlog: kršitev člena 4(2), prva alinea, Uredbe (ES) št. 1049/2001
            
         
               5.
            
            
               Peti tožbeni razlog: kršitev člena 4(3), pododstavek 1, Uredbe (ES) št. 1049/2001
            
         
               6.
            
            
               Šesti tožbeni razlog: kršitev člena 4(3), pododstavek 2, Uredbe (ES) št. 1049/2001
            
         
               7.
            
            
               Sedmi tožbeni razlog: kršitev temeljne pravice do dostopa do dokumentov
            
         
               8.
            
            
               Osmi tožbeni razlog: kršitev temeljne pravice do dostopa do dokumentov in načela sorazmernosti, ker ni bil zagotovljen vsaj delni dostop do aktov, do katerih se je zahteval dostop
            
         
               9.
            
            
               Deveti tožbeni razlog: kršitev člena 101 PDEU z dejansko preprečitvijo možnosti, da tožeča stranka dokaže in glede na okoliščine primera uveljavlja odškodninske zahtevke zaradi kršitve protimonopolnih predpisov
            
         
               10.
            
            
               Podredno, deseti tožbeni razlog: kršitev pravice tožeče stranke do prejema nezaupne različice odločbe Komisije v kartelnem postopku AT/39914 – EIRD in vsebinskega kazala akta Komisije glede tega postopka (Uredba (ES) št. 1049/2001 in člen 30(2) Uredbe (ES) št. 1/2003 (2)).
            
         V zvezi s tem tožeča stranka navaja, da pogoji za odstopanja iz člena 4(2) in 3 Uredbe (ES) št. 1049/2001, ki bi lahko upravičili nerazkritje vsebine dokumentov, ki ga je zahtevala tožeča stranka, niso bile podane.
   
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).
   
      (2)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 (UL, posebna izdaja v slovenščini, poglavje 8, zvezek 2, str. 205).